— 15-гадовыя расійскія падлеткі даўно ўдзельнічаюць у міжнародным даследаванні РІSА, якое правярае не толькі матэматычную і прыродазнаўчую, але і чытацкую адукаванасць. Таму ў Расіі ведаюць рэальную сітуацыю. Галоўная мэта маніторынгавага даследавання, якое праводзіцца раз на тры гады, — праверыць не столькі акадэмічныя дасягненні навучэнцаў, колькі іх уменне працаваць з інфармацыяй і рэальныя жыццёвыя кампетэнцыі. Правяраюцца здольнасць вучняў устанаўліваць прычынна-выніковыя сувязі, іх уменне супастаўляць факты і аналізаваць, хутка прымаць рашэнні. Чытацкая адукаванасць — гэта здольнасць чалавека разумець і выкарыстоўваць пісьмовыя друкаваныя і электронныя тэксты, разважаць пра іх змест, займацца чытаннем для таго, каб дасягаць сваіх мэт, пашыраць свае веды і магчымасці ўдзелу у сацыяльным жыцці. Тэст РІSА, які вымярае чытацкую граматнасць навучэнцаў, якраз сфакусаваны на такіх чытацкіх уменнях, як пошук, выбар, інтэрпрэтацыя і ацэнка інфармацыі з тэкстаў, якія выкарыстоўваюцца ў пазашкольных сітуацыях. Напрыклад, падчас тэсціравання РІSА могуць прапаноўвацца тэксты, якія змяшчаюць два розныя пункты гледжання, але абяднаныя ў адно цэлае. Задача ўдзельнікаў — убачыць гэтыя супрацьлеглыя меркаванні. Мы вельмі чакаем вынікаў беларускіх школьнікаў, таму што Беларусь плануе далучыцца да гэтага даследавання ў наступным годзе...